
Αριθ. Φ.454.01/1/373012/Σ.6 (1) 

Ίδρυση Οικονομικού Σώματος Μονίμων Υποιξιωματικών του Στρατού 

Ξηράς. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 


Έχοντας υπόψη: 

α. Το άρθρο 5, του Ν. 660/77 «Περί Υπουργείου Εθνικής Αμύνης 
και των Οργάνων της Ανωτάτης Διοικήσεως και Ελέγχου των Ενό¬ 
πλων Δυνάμεων». 

' β. Την παράγραφο 8, του άρθρου 4, του ΝΔ 445/74 «Περί Ιεραρ¬ 
χίας και Προαγωγών των Ανθυπασπιστών και Μονίμων και Εθελο¬ 
ντών Οπλιτών Ενόπλων Δυνάμεων». 

γ. Την υπ’ αριθμό 4 Γνωμάτευση της 28ης/1191 Συνεδριάσεως του 
ΣΑΓΈ, αποφασίζουμε: 

Άρθρο 1 

Ιδρύουμε Οικονομικό Σώμα Μονίμων Υποιξιωματικών του Στρατού 
Ξηράς με την ειδικότητα «Ταμιακού». 

Άρθρο 2 

Η απόφαση ισχύει από της δημοσιεύσεώς της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Ιανουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 

-♦- 

Αριθ. 1094/91 (2) 

Έγκριση τροποποίησης της 656/90 απόφασης του ΑΧΣ, σχετικά με 
τον χρόνο ωρίμοινσης των τυριών. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Συνεδρίαση 24-9-1991 

Έχοντας υπόψη: 

1. Το έγγραφο του Γενικού Χημ. Κράτους αριθ. 3014533/2112/ 
91. 

2. Τις διατάξεις των άρθρων 3 και 1 του Ν. 1338/83 (Α/34), όπως 
τροποποιήθηκε από τους νόμους 1440/84 (άρθρο 6) (Α/34) και 
1892/90 (άρθρο 65) (Α/101). 

3. Το εδάφιο δ της παρ. 8 του άρθρου 6 του Ν. 4328/1929 περί αυ- 
στάσεως του Γενικού Χημείου του Κράτους, όπως τροποποιήθηκε και 
συμπληρώθηκε με τον ΑΝ 754/1937 (αρ. 3 παρ. 2 και 3) (ΦΕΚ 247/ 
τ.Α’/1937). 

4. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/τ.Α·/31.10.1929). 

5. Το Νόμο 115/1975 περί τροποποιήσεως διατάξεων τινων του Ν. 
4328/1929 (ΦΕκ 172/τ.Α'/20.8.1975). 

6. Την απόφαση των Υπουργών Προεδρίας και Οικονομικών για 
οιναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0/208/181, ΦΕΚ 
214/τ.Β'/82. 

7. Την υπ’ αριθ. Υ 1489/23.8.91 κοινή απόφαση Πρωθυπουργού 
και Υπουργού Οικονομικών περί καθορισμού αρμοδιοτήτων (ΦΕΚ 
692/τ.Β'/1991), αποφασίζουμε: 

Εγκρίνουμε την τροποποίηση της 656/90 (ΦΕΚ 416/Β/90) απο- 
φάσεως του ΑΧΣ, σχετικά με τον χρόνο ωρίμανσης των τυριών, σε συμ¬ 
μόρφωση προς τις διατάξεις των άρθρων 30 επ. της Συνθήκης Ε.Ο.Κ., 
ως εξής: 

Οι χρόνοι ωρίμανσης που καθορίζονται από το άρθρο 83 του Κώδικα 
Τροφίμων δεν ισχύουν για τους τύπους τυριών που παρασκευάζονται 
και κυκλοφορούν νόμιμα στις χώρες της Κοινότητας. Για τους τύπους 
αυτούς ισχύουν οι χρόνοι ωρίμανσης που προβλέπονται από την νομοθε¬ 
σία της χώρας παραγωγής τους. 

Ο Πρόεδρος Ο Γραμματέας 

Γ. Παρισάκης X. Χαμαλίδης 

Τα μέλη: Π. Τσουκάτος, Γ. Σούντρης, Ε. Τσιγαρίδας, Δ. Ταραντί- 
λης, Μ. Οξένκιουν. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 21 Δεκεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗ! ΟΙΚΟΝΟΜΙΑΣ * ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΚΩΝ/ΝΟΣ ΓΙΑΤΡΑΚΟΣ 

ΓΕΩΡΓΙΑΣ 

Σ. ΧΑΤΖΗΓΑΚΗΣ 
-♦-- 

Αριθ. Α16β/010/3/Φ.4.1.3 (3) 

Καθορισμός όρων και προϋποθέσεων ανάθεσης εργασιών σε εκτός υπη¬ 
ρεσίας πρόσωπα. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 4 άρθρ. 1 του Ν. 1256/82, αναφορικά με 
τη διαδικασία πρόσληψης σε δεύτερη θέση στο Δημόσιο Τομέα. 

2. Την 138/20.11.91 απόφαση του Πρωθυπουργού και την Π.Υ.Σ. 
51/1991 που εγκρίθηκε η ανάθεση έργου σε δύο (2) εκτός υπηρεσίας 
άτομα. 

3. Την 33361/91 (ΦΕΚ 703/Β/91) κοινή υπουργική απόφαση 
αναφορικά με τη μεταβίβαση αρμοδιοτήτων σύμφωνα με το άρθρ. 7 
παρ. 1 Ν. 1943/91. 

4. Τις επιτακτικές ανάγκες της Γεν. Γραμμ. Δημ. Έργων που επι¬ 
βάλλουν την ανάθεση εργασιών σοβαρού περιεχομένου σε έμπειρο προ¬ 
σωπικό με σκοπό την εκτέλεση εργασιών γύρω από το αντικείμενο της 
Γ.Γ.Δ.Ε., που δεν είναι δυνατόν να εκτελεστούν από το υπάρχον προσω¬ 
πικό ελλείψει αντίστοιχων ειδικοτήτων, αποφασίζουμε: 

Καθορίζουμε τους ειδικούς όρους και προϋποθέσεις για την ανάθεση 
εργασιών με σύμβαση μίσθωσης έργου ενεργείται σύμφωνα με τις δια¬ 
τάξεις του άρθρ. 15 του Ν. 1735/87 και είναι χρονικά δεύτερη απα¬ 
σχόληση στο Δημόσιο Τομέα. 

β) ο υποψήφιος που θα χρησιμοποιηθεί ως εμπειρογνώμονας να έχει 
αποδεδειγμένη ικανή πείρα γύρω από το δημοσιογραφικό αντικείμενο 


με ιδιαίτερες γνώσεις γύρω από την προβολή των δημοσίων έργων. 

γ) Οι εργασίες που θα ανατεθούν ανάγονται σε θέματα δημοσίων σχέ¬ 
σεων και ειδικότερα στην προβολή των δραστηριοτήτων της Υπηρεσίας, 
διοργάνωση και προγραμματισμό συνεντεύξεων, ταξιδίων, συμμετοχών 
σε όργανα διεθνούς επιπέδου του Υπουργού ΠΕΧΩΔΕ, ενέργειες άκρως 
αναγκαίες και επιβεβλημένες, λόγω των στενών δεσμών της εκτέλεσης 
των μεγάλων εθνικών έργων με την ΕΟΚ και λοιπούς Οργανισμούς. 

δ) Η αμοιβή του παραπάνω εμπειρογνώμονα καθορίζεται σε 80% 
του κατ’ αποκοπή ποσού που θα συμφωνηθεί με τη σύμβαση, θα κατα¬ 
βάλλεται από πιστώσεις των δημοσίων Επενδύσεων και αναγόμενη σε 
μηνιαία μαζί με το ποσό της σύνταξης να μην υπερβαίνει το όριο του άρ¬ 
θρου 6 του Ν. 1256/82, όπως τροποποιήθηκε με το άρθρο 33 του Ν. 
1326/83. 

Κατά τα λοιπά, για την «ανάθεση του έργου ισχύει η διαδικασία που 
προβλέπεται από τις διατιαξεις του άρθρου 15 του Ν. 1735/87. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 3 Ιανουάριου 1992 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΝΙΚ. ΑΡΓΥΡΟΠΟΥΛΟΣ 

ΟΙΚΟΝΟΜΙΚΩΝ 
ΓΕΩΡΓ. ΚΟΥΡΗΣ 
ΔΗΜΟΣΙΩΝ ΕΡΓΩΝ 
ΑΝΤ. ΠΑΝΑΓΙΩΤΟΠΟΥΛΟΣ 

-♦- 

Αριθ. Α17α/07/Φ.Ν.294 (4) 

Επέκταση ισχύος της Υπουργικής Απόφασης ΒΣ1γ/0/3/63-Ω της 
20/29.7.87 (ΦΕΚ 391Β') του ΥΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τον Ν. 1418/84 «Δημόσια έργα και ρυθμίσεις συναφών θεμά¬ 
των» και ιδιαίτερα τα άρθρα 15, 16 και 17 αυτού. 

2. Την απόφαση ΕΔ2α/01/27/Φ.Ν. 294/18.2.85 (ΦΕΚ 170Β) 
του τ. ΥΠΔΕ «Μητρώα επιχειρήσεων κατασκευής Δημοσίων Έργων 
(ΜΕΕΠ, ΜΕΚ κ.λπ.) και άλλες ρυθμίσεις για τις εργοληπτικές επιχει¬ 
ρήσεις και ιδιαίτερα τα άρθρα 1, 4 και 5 αυτής. 

3. Τις αποφάσεις Α17/01/40/Φ.Μ. 294 της 4/10.4.90 (ΦΕΚ 
264Β-) και Α17/01/78/Ν.294 της 20.8/17.9.90 (ΦΕΚ 602Β) με 
τις οποίες τροποποιήθηκε η παραγρ. 2 του άρθρου 1 της απόφασης ΕΔ- 
2α/01/27/Φ.Ν.294/18.3.85. 

4. Τις αποφάσεις ΒΣ1γ/0/3/63-Ω της 20/29.7.90 (ΦΕΚ 391Β) 
και ΒΣ1γ/13/272-Ω της 16/25.9.87 (ΦΕΚ 528Β - ) του Υπουργού 
ΠΕΧΩΔΕ με τις οποίες συμπληρώθηκε το άρθρο 1 της απόφασης ΕΔ- 
2α/01/27/Φ.Ν./294/18.3.85. 

5. Το Π.Δ. 265/91 «Προσαρμογή της Ελληνικής Νομοθεσίοις για τα 
Δημόσια Έργα προς τις διατάξεις των οδηγιών 71/304, 71/305, 72/ 
277 και 78/669 της Ε.Ο.Κ. 

6. Το πρόγραμμα της ΠΠΔΕ του ΥΠΕΧΩΔΕ για την κατασκευή 
των έργων της ΣΑΕ 071/2 (τροπ. 09): α) 9171594 «ΟΔΙΚΟΣ ΑΞΟ¬ 
ΝΑΣ ΥΛΙΚΗ - ΚΑΤΕΡΙΝΗ» και β) 9171592 «ΟΔΙΚΟΣ ΑΞΟΝΑΣ 
ΕΥΖΩΝΟΙ - ΑΘΗΝΑ - Τμήμα Μαχρύγιοιλος - Κατερίνη» στα πλαίσια 
των οποίων πρόκειται να δημοπρατηθούν εργολαβίες μετατροπής των 
αξόνων αυτών σε αυτοκινητόδρομο, κατά τμήματα. 

7. Το ότι τα «χνωτέρω έργα χρηματοδοτούνται και με συμμετοχή της 
ΕΟΚ και ως εκ τούτου θα πρέπει τα προβλεπόμενα στα τεύχη δημοπρά- 
τησης των έργων αυτών να είναι εναρμονισμένα στο νομικό πλαίσιο της 
ΕθΚ, αποφασίζουμε: 

Επεκτείνουμε την ισχύ της ΒΣ1γ/0/3/63-Ω/20.7.87 και για τα 
υπό δημοπράτηση τμήματα των έργων «ΟΔΙΚΟΣ ΑΞΟΝΑΣ ΥΛΙΚΗ - 
ΚΑΤΕΡΙΝΗ - ΘΕΣ/ΝΙΚΗ». Μετατροπή σε αυτοκινητόδρομο κατά 
τμήματα (Α' φάση). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 2 Ιανουάριου 1992 

Ο ΥΠΟΥΡΓΟΣ 

ΑΧΙΛ. ΚΑΡΑΜΑΝΛΗΣ 

Αριθ. 17675 (5) 

Σύσταση ίδιου νομικού προσώπου στην Κοινότητα Διαβατού Ν. Ημα¬ 
θίας με την επωνυμία «Σχολική Επιτροπή Νηπιαγωγείου Διαβα¬ 
τού». 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του άρθρου 187 του Δ.Ε.Ε. (Π.Δ. 323/1989) «Κω¬ 
δικοποίηση του Δημοτικού και Κοινοτικού Κώδικα». 

2. Τις διατάξεις του άρθρου 5 του Ν. 1894/1990. 

3. Την αριθ. 56/91 απόφαση του Κοινοτικού Συμβουλίου Διαβατού, 
αποφασίζουμε: 

Νομιμοποιούμε την αριθ. 56/91 απόφαση του Κοινοτικού Συμβου¬ 
λίου Διαβατού με την οποία: 

1. Συνιστάται στην Κοινότητα Διαβατού Ν. Ημαθίας ίδιο νομικό πρό¬ 
σωπο με την επωνυμία «Σχολική Επιτροπή Νηπιαγωγείου Διαβατού». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για την κάλυψη των 
δαπανών λειτουργίας των αντίστοιχων σχολείων (θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς αναλωσίμων υλικών 
κ.λπ.), η αμοιβή καθαριστριών, η εκτέλεση έργων για επισκευή και συ¬ 
ντήρηση των αντίστοιχων σχολείων και κάθε είδους εξοπλισμού τους, η 
εισήγηση προς τις αντίστοιχες διευθύνσεις Πρωτοβάθμιας και Δευτερο¬ 
βάθμιας Εκπαίδευσης για τον εφοδιασμό από τον Οργανισμό Σχολικών 
Κτιρίων των αντίστοιχων σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις αντίστοιχες σχολικές βιβλιοθήκες η διαχείριση των εσόδων από την 
ενδεχόμενη εκμετάλλευση των σχολικών κυλικείων, καθώς και η λήψη 
κάθε άλλου μέτρου που κρίνεται οιναγκαία για τη στήριξη της διοικητι¬ 
κής λειτουργίας των σχολικών μονάδων. 

3. Το νομικό πρόσωπο διοικείται από 3/μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο Κοινότητας ως Πρόεδρο ή Κοινοτικό Σύμ¬ 
βουλο που ορίζει ο Πρόεδρος. 

β) Την Διευθύντρια Νηπιαγωγείου. 

γ) Τον εκπρόσωπο του συλλόγου γονέων και κηδεμόνων Νηπιαγω¬ 
γείου Κοινότητας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης Κοινοτικής περιόδου. 

Η θητεία των μελών του Δ.Σ. ακολουθεί την Κοινοτική περίοδο. 
Το Δ.Σ. εκλέγει «αντιπρόεδρο και γραμματέα. 

5. Πόροι τόυ νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του (Σχολικός κλήρος). 

6. Περιουσία (Αναγράφεται η περιουσία που τυχόν αφιερώνεται). 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 17 Δεκεμβρίου 1991 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΥ 
-♦- 

Αριθ. ΕΣ 53248 (6) 

Συμπλήρωση της συστατικής πράξης της Κοινοτικής Επιχείρησης Χώ¬ 
ρων Πολιτιστικών Λειτουργιών Βερτίσκου Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
. Έχοντας υπόψη: 

ί. Τις διατάξεις του άρθρου 260 του Π.Δ. 323/89 (ΔΚΚ). 

2. Την ΕΣ. 18441/6.6.89 απόφαση του Νομάρχη Θεσ/νίκης με 
την οποία συστήθηκε η Επιχείρηση Χώρων Πολιτιστικών Λειτουργιών 
Βερτίσκου. 

3. Την 59/91 απόφαση του Κ.Σ. Βερτίσκου, με την οποία συμπλη¬ 
ρώνει τα περιουσιακά στοιχεία που εισφέρει η Κοινότητα στην «ανωτέρω 


Επιχείρηση. 

4. Το Π.Δ. 250/89 που δημοσιεύθηκε στο 118Α’/10.5.89 ΦΕΚ 
«Μεταβίβαση αρμοδιοτήτων του Υπουργού Εσωτερικών στους Νομάρ¬ 
χες», αποφασίζουμε: 

Συμπληρώνουμε την ΕΣ 18441/6.6.89 απόφαση του Νομάρχη 
θεσ/νίκης, με την οποία συστήθηκε η Κοινοτική Επιχείρηση Χώρων 
Πολιτιστικών Λειτουργιών Βερτίσκου, κατά το μέρος που αφορά το κε¬ 
φάλαιο που διαθέτει η Κοινότητα Βερτίσκου στην Επιχείρηση Χώρων 
Πολιτιστικών Λειτουργιών, ως εξής: 

Περιουσιακά στοιχεία όπως αυτά αποτιμήθηκοιν από την επιτροπή 
του άρθρ. 9 του Ν. 2190/20, ήτοι: 

Τρία κοινοτικά οικόπεδα έκτασης 2.965 τ.μ., 2.018,93 τ.μ. και 
1415 τ.μ. «αντίστοιχα, των οποίων η «αξία «ανέρχεται στο ποσό των 
8.318.609 δρχ. 

Κατά τα λοιπά ισχύει η ΕΣ. 18441/6.6.89 απόφαση του Νομάρχη 
θεσ/νίκης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 19 Δεκεμβρίου 1991 

Ο Νομάρχης κ.α.α. 

Ο Διευθυντής 
Ν. ΠΑΡΙΤΣΗΣ 

-♦- 

Αριθ. ΑΥ/Γ1/63070/23.12.1991 (7) 

Ανανέωση αδείιχς λειτουργίιας εργαστηρίου Ραδιοϊσοτόπων τμήμα Τη- 
λεθεραπε'κας κατηγ. (Κ-3) στην παρ«αλιακή Λεωφόρο Γραβκχς 2 της 
Γενικής Κλινικής Α.Ε. στην Θεσ/νίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/63070/23.12.91 απόφαση του Νομάρχη Θεσσαλο¬ 
νίκης που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Π.Δ. 470/83 «χν«ανεώθηκε η χορηγηθείσα άδεια λειτουρ¬ 
γίας εργαστηρίου ραδιοϊσοτόπων τμήμα τηλεθεραπείιας κατηγ. (Κ-3) 
της Γενικής Κλινικής Α.Ε. θεσ/νίκης, στην οδό Γραβιάς 2, μετά την 
αντικατάσταση της πηγής του εργαστηρίου, με υπεύθυνο γιατρό τον 
Παντελή Παναγιώτη Ακτινολόγο - Ογκολόγο σε «αντικατάσταση του Α. 
Χαραλαμπόπουλου, και φυσικό Νοσοκομείου την Πολυκρίτη Κωστιάκη 
σε «χντικατάσταση του Κυρ. Ψαρριάκου. 

Η ισχύς της άδεκας λήγει 31.12.1995. 

Θεσσαλονίκη, 23 Δεκεμβρίου 1991 

Ο Νομάρχης κ.α.α. 

ΝΙΚΟΛΑΟΣ παριτςη: 

-♦- 

Αριθ. ΑΥ/Γ1/58945/18.12.1991 (8) 

Τροποποίηση άδειάς ίδρυσης και λειτουργίιας εργαστηρίου Ραδιοϊσοτό¬ 
πων κατηγ. (Α-2) με την επωνυμία «ΡΑΔΙΟΪΣΟΤΟΠΙΚΕΣ ΕΦΑΡ¬ 
ΜΟΓΕΣ - ΑΣΚΛΗΠΙΟΣ Α.Ε.» στην οδό Αγίιας Σοφίας 7 στην θεσ- 
σ«αλονίκη μόνο ως προς τον υπεύθυνο φυσικό. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΥ/Γ1/58945/18.12.91 απόφαση του Νομάρχη Θεσσαλο¬ 
νίκης που εκδόθηκε σύμφωνα με τις διατιάξεις του άρθρου 4 του Ν.Δ. 
181/74 και Π.Δ. 470/83 τροποποιήθηκε η ΔΥ/Γ1/8514/25.2.91 
απόφασή μας μόνο ως προς την «αντικατάσταση του φυσικού του εργα¬ 
στηρίου ραδιοϊσοτόπων κατηγ. (Α-2) με την επωνυμία «ΡΑΔΙΟΪΣΟΤΟ- 
ΠΙΚΕΣ ΕΦΑΡΜΟΓΕΣ - ΑΣΚΛΗΠΙΟΣ Α.Ε.» στην οδό Αγίιας Σοφίιχς 
7 στην Θεσσαλονίκη. 

Αντικαθιστούμε την φυσικό Ε. Μολυβδά - Αθανασοπούλου με την 
Ακτινοφυσικό Πολυκρίτη Κωστιάκη ως προς τα άλλα ισχύει η ΔΥ/Γ1/ 
8514/25.2.91 απόφασή μιας. 

Θεσσαλονίκη, 18 Δεκεμβρίου 1991 

Ο Νομάρχης κ.α.α. 

ΝΙΚΟΛΑΟΣ ΠΑΡΙΤΣΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΑΥ/Γ1/63074/23.12.1991 (9) 

Ανανέωση άδειας λειτουργίας Ακτινολογικού εργαστηρίου και προ¬ 
σθήκη συσκευής μέτρησης Οστικής Πυκνότητας στον Ακτινολόγο 
Σώη Ιωάννη στην Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη,ΔΥ/ΓΙ/63074/23.12.91 απόφαση του Νομάρχη Θεσσαλο¬ 
νίκης που εκδόθηκε σύμφωνα με τις διατάξεις του άρθρου 4 του Ν.Δ. 
181/74 και Π.Δ. 470/83 ανανεώθηκε η άδεια λειτουργίας Ακτινολο¬ 
γικού εργαστηρίου καθώς και προσθήκη συσκευής μέτρησης Οστικής 
Πυκνότητας στον Ακτινολόγο Σώη Ιωάννη στη οδό Τσιμισκή 88 στην 
θεσ/νίκη από το Ακτινολογικό εργαστήριο απεχώρησε ο Ακτινολόγος 
Δρεβελέγκας Αντώνιος λόγω ένταξής του στο ΕΣΥ. 

Η άδεια λήγει 31.12.93. 

Θεσσαλονίκη, 23 Δεκεμβρίου 1991 

Ο Νομάρχης κ.α.α. 

ΝΙΚΟΛΑΟΣ ΠΑΡΙΤΣΗΣ 

-♦- 

Αριθ. ΚΖ/4360 (10) 

Έγκριση μεταβίβαση άδειας λειτουργίοις «ΚΛΙΝΙΚΗΣ Ο ΑΓΙΟΣ ΜΗ¬ 
ΝΑΣ» στο Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντοις υπόψη: 

Τις διατάξεις: 

α) Του Ν. 3200/55 «περί Διοικητικής αποκεντρώσεως», όπως τρο¬ 
ποποιήθηκε. 

β) Τον Ν. 1892/90 «για τον εκσυγχρονισμό και την ανάπτυξη και 
άλλες διατάξεις» άρθρο 53. 

γ) Του Π.Δ. 247/21.6.91 «όροι προϋποθέσεις και διαδικασία για 
την ίδρυση λειτουργία και μεταβίβαση ιδιωτικών κλινικών» άρθρο 22. 

δ) Τις 22870/30.12.68 και ΚΖ/2813/21.9.83 αποφάσεις της 
Νομαρχίας μας με τις οποίες εγκρίθηκε η άδεια λειτουργίας της Μαιευ¬ 
τικής Χειρουργικής - Γυναικολογικής και Γενικής Χειρουργικής κλινι¬ 
κής 20 κλινών) υπό την επωνυμία «Κλινική ο ΑΓΙΟΣ ΜΗΝΑΣ» στον 
ιατρό Αντώνιο Λ. Παπαδόπουλο στην Καστοριά. 

ε) Την από 16.12.91 αίτηση του ιατρού Αντωνίου Παπαδόπουλου 
περί μεταβίβασης της άδειας της κλινικής του στον υιό του Λάζαρο Πα¬ 
παδόπουλο ιατρό. 

στ) Την από 16.12.91 αίτηση του Λάζαρου Παπαδόπουλου ιατρού 
περί αποδοχής μεταβίβασης της άδειας λειτουργίοις της κλινικής του 
πατρός του Αντωνίου Παπαδόπουλου, αποφασίζουμε: 

Εγκρίνουμε τη μεταβίβαση της άδειας λειτουργίας της Μαιευτικής 
Χειρουργικής - Γυναικολογικής και Γενικής Χειρουργικής Κλινικής 20 
κλινών, υπό την επωνυμία «ΚΛΙΝΙΚΗ Ο ΑΓΙΟΣ ΜΗΝΑΣ», του ιατρού 
Αντωνίου Παπαδόπουλου, που βρίσκεται στην οδό Κελέτρου 13 στην 
Καστοριά, στον υιό του Λάζαρο Α. Παπαδόπουλο ιατρό, σύμφωνα με τις 
διατάξεις του (γ) σχετικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Και τοριά, 20 Δεκεμβρίου 1991 

Ο ΝΟΜΑΡΧΗΣ 
Ξ. ΣΤΕΡΓΙΑΔΗΣ 

-♦- 

Αριθ. 16239+17133 (11) 

Τροποποίηση απόφασης συσταθέντος Νομικού Προσώπου Σχολικής 
Επιτροπής Α/θμιας Εκπ/σης Κοιν. Πλατρηθειάς Ν. Κεφαλλη¬ 
νίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντοις υπόψη: 

1. Την 8980/19.7.89 απόφασή μοις περί σύστασης Νομικού προ¬ 
σώπου με την επωνυμία «Σχολική Επιτροπή Α/θμιας Εκπαίδευσης 
Κοιν. Πλατρηθειάς», που δημοσιεύθηκε στο ΦΕΚ 323/89 τ.Β'. 

2. Την 61/91 απόφαση του Κοινοτικού Συμβουλίου Πλατρηθειάς 
περί τροποποιήσεως της αριθμ. 28/89 όμοιας αυτής ως προς τα άρθρα: 
1, 2, 3 και 4. 

3. Τις διατάξεις: α) του άρθρου 187 του Π.Δ/τος 323 (Δ.Κ.Κ.) β) 
του άρθρου 5 του Ν. 1984/40 «Για την Ακαδημία Αθηνών και άλλες 
Εκπαιδευτικές διατάξεις» και γ) του Π.Δ. 331/83 «Μεταβίβαση αρμο¬ 


διοτήτων του Υπουργού Εσωτερικών στους Νομάρχες», αποφασί¬ 
ζουμε: 

Τροποποιούμε την 29/89 απόφαση προς τα άρθρα 1, 2, 3 και 4 ως 
ακολούθως: 

1. Συστήνουμε ίδιο Νομικό Πρόσωπο με την επωνυμία «Σχολική 
Επιτροπή Νηπιαγωγείου Κοιν. Πλατρηθειάς». 

2. Σκοπός του νομικού προσώπου είναι: α)Η διαχείριση των πιστώ¬ 
σεων που διατίθενται για τις λειτουργικές δαπάνες καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευσης, αναλωσίμων 
υλικών κ.λπ., β) η εκτέλεση μικρών έργων για επισκευή και συντήρηση 
των διδακτηρίων, γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστάσεων, δ) Η φρο¬ 
ντίδα για την εξεύρεση άλλων πόρων και ο εφοδιασμός των σχολικών 
μονάδων με έπιπλα και σκεύη, με βιβλία για την σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους 
και γενικότερα τη λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μονάδων. 

3. Το Νομικό πρόσωπο διοικείται από 7/μελές Διοικητικό Συμβού¬ 
λιο αποτελούμενο από: 

α) Τον εκάστοτε Πρόεδρο Κοινότητας ως Πρόεδρο, 
β) Δύο Κοινοτικούς Συμβούλους, 
γ) Τον Διευθυντή του Σχολείου. 

δ) Έναν εκπρόσωπο του συλλόγου γονέων και κηδεμόνων, 
ε) Έναν δημότη της Κοινότητάς μας. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης Κοινοτικής περιόδου, το Δ.Σ. εκλέγει αντιπρόεδρο 
γραμματέα κ.λπ. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το (αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από περιουσία, 
ζ. Περιουσία. 

7. Το Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 19 Δεκεμβρίου 1991 

Ο Νομάρχης 
ΝΙΚΟΣ ΒΟΥΔΟΥΡΗΣ 

-♦- 

Αριθ. 17227 (12) 

Τροποποίηση συσταθέντος Νομικού Προσώπου Σχολικής Επιτροπής Α/ 
θμιας Εκπ/σης Κοιν. Σταυρού Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Την 8294/10.7.89 απόφασή μας περί σύστασης Νομικού προ¬ 
σώπου με την επωνυμία «Σχολική Επιτροπή Α/θμιας Εκπαίδευσης 
Κοιν. Σταυρού», που δημοσιεύθηκε στο ΦΕΚ 238/89 τ.Β’. 

2. Την 56/91 απόφαση του Κοινοτικού Συμβουλίου Σταυρού περί 
τροποποιήσεως της αριθμ. 20/89 ως προς τα άρθρα: 1, 3 και 4. 

3. Τις διατάξεις: α) του άρθρου 187 του Π.Δ/τος 323 (Δ.Κ.Κ.) β) 
του άρθρου 5 του Ν. 1984/40 «Για την Ακαδημία Αθηνών και άλλες 
Εκπαιδευτικές διατάξεις» και γ) του Π.Δ. 331/83 «Μεταβίβαση αρμο¬ 
διοτήτων του Υπουργού Εσωτερικών στους Νομάρχες», αποφασί¬ 
ζουμε: 

Τροποποιούμε μερικώς την 29/89 απόφαση Κοινοτικού Συμβουλίου 
Σταυρού ως προς τα άρθρα 1, 3 και 4 ως ακολούθως: 

1. Συστήνουμε ίδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου Σταυρού Ιθάκης». 

2. Το Νομικό πρόσωπο διοικείται από 7μελές Διοικητικό Συμβούλιο 
αποτελούμενο από: α) Τον εκάστοτε Πρόεδρο της Κοινότητας, ως Πρό¬ 
εδρο β) Δύο κοινοτικούς συμβούλους γ) Τον Διευθυντή του Δημοτικού 
Σχολείου δ) Έναν εκπρόσωπο του Συλλόγου γονέων και κηδεμόνων και 
ε) έναν Δημότη της Κοινότητας. 

3. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσης κοινοτικής περιόδου, η θητεία των μελών του Δ.Σ. 

ακολουθεί την κοινοτική περίοδο και το Δ.Σ. εκλέγει αντιπρόεδρο, 
γραμματέα κ.λπ. 

4. Πόροι του Νομικού Προσώπου είναι α) Η ετήσια επιχορήγηση της 
Κοινότητας και του Κράτους β) Οι κάθε είδους εισφορές, δωρεές κληρο¬ 
νομιές, κληροδοσίες. γ)Οι εισπράξεις από το αντίτιμο των παρεχομένων 
πραγμάτων ή υπηρεσιών και ε) Πρόσοδοι από περιουσία. 

5. Η περιουσία της Σχολικής Επιτροπής αποτελείται από το κτιριακό 
συγκρότημα του Σχολείου, εμβαδού 172 τ.μ. με ισόγειο από τον περί¬ 
βολο του 426 τ.μ. εντός οικιστικής ζώνης. 

6. Το Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 19 Δεκεμβρ 'υ 1991 

Ο Νομάρχης . 

ΝΙΚΟΣ ΒΟΥΔΟΥΡΙΙΣ 

- ♦ - 

Αριθ. 33511 (13) 

Συμμετοχή των Κοινοτήτων Ρωμανού και Κορυφασίου Ν. Μεσσηνίας 
στο Αναπτυξιακό Σύνδεσμο «Ο ΝΕΣΤΩΡ». 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Την αριθμ. 7446/7.4.1989 απόφασή μας, περί «σύστασης Ανα¬ 
πτυξιακού Συνδέσμου «Ο ΝΕΣΤΩΡ» της δωδεκάτης (12ης) Γεωγραφι¬ 
κής ενότητας, που δημοσιεύθηκε στο ΦΕΚ 340/τ.Β’)11.5.89 και απο- 
τελείται από τις Κοινότητες Χώρας, Αμπελοφύτου Μυρσινοχωρίου, 
Φλεσσιάδας, Παλαιού Λουτρού, Μεταξάδας, Μεταμόρφωσης. 

2. Το Π.Δ/γμα 276/90 (ΦΕΚ 111/28.8.90) με το οποίο αναγνω¬ 
ρίστηκε σε Δήμο ή Κοινότητα Χώρας. 

. Την αριθμ. 68715/31.7.91 απόφαση των Υπουργών Εσωτερι- 
: ον, Εθνικής Οικονομίας και Περιβάλλοντος, Χωροταξίας και Δημο- 
'-'-ον Έργων με την οποία τροποποιήθηκε η αριθμ. 60361/ 
24.10.1986 κοινή Υπουργική απόφαση των ιδίων Υπουργών «περί 
χωρισμού των γεωγραφικών ενοτήτων του Νομού Μεσσηνίας με την 
οποία εντάσσονται οι Κοινότητες Ρωμανού και Κορυφασίου από την 
11η Γεωργραφική Ενότητα στην 12η Γεωγραφική Ενότητα του Νο¬ 
μού. 

4. Τις σύννομες αποφάσεις των Κοινοτήτων Ρωμανού (αριθμ. 21/ 
7.10.1991) και Κορυφασίου (αριθμ. 33/13.10.1991) για τη συμμε¬ 
τοχή τους στον ως άνω Αναπτυξιακό Σύνδεσμο. 

5. Την απόφαση αριθμ. 23/10.11.1991 του Διοικητικού Συμβου¬ 
λίου του ως άνω Αναπτυξιακού Συνδέσμου με την οποία γίνεται δεκτή η 
συμμετοχή των κοινοτήτων Ρωμανού και Κορυφασίου στον Σύνδεσμο 
αυτό και 

6. Τις διατάξεις των άρθρων 190 παρ. 5 και 196 του Π.Δ/τος 
323/89 του Δ.Κ.Κ., αποφασίζουμε: 

Εγκρίνουμε την συμμετοχή των Κοινοτήτων Ρωμανού "και Κορυφα¬ 
σίου στον Αναπτυξιακό Σύνδεσμο Μεσσηνίας «Ο ΝΕΣΤΩΡ». 

Κατά τα λοιπά ισχύει η απόφασή μας αριθμ. 7446/7.4.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 23 Δεκεμβρίου 1991 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

- ♦ - 

Αριθ. 34205 (14) 

Σύσταση ίδιου Νομικού Προσώπου στην κοινότητα Τσουκαλαίϊκων Ν. 

Μεσσηνίας με την επωνυμία Σχολική Επιτροπή Δημοτικού Σχολείου 

της Κοινότητας Τσουκαλαίϊκων. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν'. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του δημοτικού και κοι¬ 
νοτικού κώδικα (Π.Δ. 323/89). 

2. Την αριθ. 36/91 απόφαση του Κοινοτικού Συμβουλίου Τσουκα- 
λαίϊκων του Νομού Μεσσηνίας, για σύσταση Σχολικής Επιτροπής, απο¬ 
φασίζουμε: 


1. Συνιστούμε στην Κοινότητα Τσουκαλαίϊκων του Νομού Μεσση¬ 
νίας ίδιο νομικό πρόσωπο με την επωνυμία «Σχολική Επιτροπή Δημοτι¬ 
κού Σχολείου Τσουκαλαίϊκων». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμό τους. 

δ) Η εισήγηση προς τις (αντίστοιχες Διευθύνσεις, Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία, για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της Διοικητικής Λειτουργίας των σχολικών μονάδων. 

3. Το νομικό πρόσωπο διοικείται από 5/μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο. 

β) Δύο (2) Κοινοτικούς Συμβούλους. 

γ) Τον εκάστοτε Διευθυντή του Δημοτικού Σχολείου. 

δ) Τον εκάστοτε εκπρόσωπο του Συλλόγου Γονέων και Κηδεμόνων. 

Τα μέλη με στοιχεία β-δ ορίζονται από το Κοινοτικό Συμβούλιο. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το Διοικητικό Συμβούλιο εκλέγει τον Αντιπρόεδρο και τον γραμμα¬ 
τέα. 

5. Πόροι του νομικού προσώπου είναι: 

α. Ετήσια επιχορήγηση της Κοινότητας Τσουκαλαίϊκων. 
β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 30 Δεκεμβρίου 1991 

Ο Νομάρχης 
Ν. ΠΑΠΑΔΟΠΟΥΛΟΣ 

’ -♦- 

Αριθ. ΕΣ/7446 (15) 

Ψήφιση Ο.Ε.Υ. της Κοινότητας Κορινού Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «περί καταστά- 
σεως προσωπικού Οργανισμών Τοπικής Αυτοδιοίκησης». 

2. Τις διατάξεις των άρθρων 1, 2, 3 και 4 του Ν. 1586/1986. 

3. Την εγκύκλιο του ΥΠ.ΕΣ με αριθ. 53560/59/6.8.1986. 

4. Την απόφαση του Κοινοτικού Συμβουλίου Κορινού με αριθ. 92/ 
1991 με την οποία ψηφίζει τον Ο.Ε.Υ. της Κοινότητας Κορινού. 

5. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81, αποφασίζουμε: 

Εγκρίνουμε την απόφαση του ΚΣ Κορινού με αριθ. 92/91, που 
αφορά στην ψήφιση του Ο.Ε.Υ. της Κοινότητας και ορίζονται οι θέσεις 
αυτού ως ακολούθως: 

Η υπηρεσία της Κοινότητας διαρθρούται ως εξής: 

ΜΕΡΟΣ Α’ 

Γραμματεία - Αυτοτελές γραφείο 
1. Κατηγορία ΔΕ 
α) Κλάδος ΔΕΙ Διοικητικού 

Τέσσερις (4) θέσεις με βαθμούς Γ-Α 

β) Κλάδος ΔΕ 14 Ελεγκτών - Εσόδων - Εξόδων ΟΤΑ 

Τρεις θέσεις με βαθμούς Γ-Α' 

γ) Κλάδος ΔΕ 15 Εισπρακτόρων Εσόδων ΟΤΑ 

Μία (1) θέση, με βαθμούς Γ-Α' 

2. Κατηγορία ΤΕ 

α) Κλάδος ΤΕ 1 - Κλητήρων - Θυρωρών - Γενικών καθηκόντων 
Μία (1) θέση με βαθμούς Δ-Γ 

3. Προσωποπαγείς θέσεις που κατέχονται 
α) Βάσει του άρθρου 2 του Ν. 1476/84 

Μία (1) θέση κατηγορίας ΔΕ, κλάδου ΔΕ29 Οδηγών αυτοκινήτων 
με βαθμούς Γ-Α 

β) Βάσει του άρθρου 5 του Ν. 1874/90 

Μία (1) θέση κατηγορίας ΤΕ, κλάδου ΥΕ16 Εργατών γενικά υδρο- 
νομέα 

ΜΕΡΟΣ Β' 

Προσωπικό με σύμβαση Εργασίας ιδιωτικού δικαίου αορίστου χρό¬ 
νου, περιωρισμένης απασχόλησης (άρθρ. 23 παρ. 35 Ν. 1735/87). 

α) Μία (1) θέση κατηγορίας ΤΕ, κλάδου ΥΕ16 καθαρίστριας ή καθα- 
ριστή του κοινοτ. Καταστήματος με χρόνο απασχόλησης τρεις (3) ημέ¬ 
ρες την εβδομάδα. 

β) Μία (1) θέση κατηγορίας ΤΕ κλάδου ΤΕ 16 - εργάτη καθαριότη¬ 
τας επιμέλειας κήπων και δενδροστοιχειών, με χρόνο απασχόλησης μέ¬ 
χρι τρεις (3) ημέρες την εβδομάδα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 23 Δεκεμβρίου 1991 

Με εντολή Νομάρχη 
Ο Διευθυντής 
Σ. ΒΟΤΛΓΑΡΙΔΗΣ 

-♦- 

Αριθ. 17498 (16) 

Σύσταση ίδιου Νομιμού Προσώπου στο Δήμο Φλώρινας Ν. Φλώρινας 
με την επωνυμία «Σχολική Επιτροπή ίου 6/θεσίου Πειραματικού 
Σχολείου Φλώρινας». 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν. 1854/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του δημοτικού και κοι¬ 
νοτικού κώδικα (Π.Δ. 323/89). 

2. Την αριθ. 380/91 απόφαση του Δημοτικού Συμβουλίου Φλώρι¬ 
νας του Νομού Φλωρίνης, για σύσταση Σχολικής Επιτροπής, αποφασί¬ 
ζουμε: 

1. Συνιστούμε στον Δήμο Φλώρινας του Νομού Φλωρίνης ίδιο νομικό 
- .'όσωπο με την επωνυμία «Σχολική Επιτροπή 1ου 6/θεσίου Πειραμα- 

κού Σχολείου Φλώρινας». 

Η συνιστώμενη με την απόφαση αυτή σχολική επιτροπή διοικείται 
από πενταμελές Διοικητικό Συμβούλιο, αποτελούμενο από: 

α) Έναν (1) Δημοτικό Σύμβουλο οριζόμενο από το Δημοτικό Συμ¬ 
βούλιο, ως Πρόεδρο της Σχολικής Επιτροπής. 

β) Τον εκάστοτε Διευθυντή του 1ου 6/θέσιου Πειραματικού Σχολείου 
Φλωρίνης. 

γ) Έναν εκπρόσωπο του Συλλόγου Γονέων και Κηδεμόνων του 1ου 
6/θεσίου σχολείου. 

δ) Δύο (2) δημότες που ορίζονται από το Δημ. Συμβούλιο. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991 - 1994. Η θητεία των μελών του 
Διοικητικού Συμβουλίου ακολουθεί τη Δημοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και το γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμού τους. 


δ) Η εισήγηση προς τη Διεύθυνση Πρωτοβάθμιας εκπαίδευσης για 
τον εφοδιασμό από τον Οργανισμό Σχολικών Κτιρίων των σχολείων με 
έπιπλα και εξοπλιστικά είδη και από το Υπουργείο Εθνικής Παιδείας 
και θρησκευμάτων με βιβλία, για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της Διοικητικής Λειτουργίας των σχολικών μονάδων. 

5. Πόροι του νομικού προσώπου είναι: 
α. Η ετήσια επιχορήγηση του Κράτους, 
β. Η ετήσια επιχορήγηση του Δήμου. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από τυχόν αντίτιμο παρεχομένων πραγμάτων ή υπηρε¬ 
σιών. 

ε. Πρόσοδοι από την περιουσία του. 

6. Περιουσία: Όλη η ακίνητη και κινητή περιουσία που ανήκει στον 
Ιο πειραματικό Σχολείο. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Ιρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 24 Δεκεμβρίου 1991 
Ο Νομάρχης 

ΠΑΝ. ΠΑΠΑΔΟΠΟΥΛΟΣ 

-♦- 

Αριθ. 17499 (17) 

Σύσταση ίδιου Νομικού Προσώπου στο Δήμο Φλώρινας Ν. Φλώρινας με 
την επωνυμία «16η Σχολική Επιτροπή 2ου 6/θέσιου Πειραματικού 
Σχολείου Φλώρινας». 

0 ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του δημοτικού και κοι¬ 
νοτικού κώδικα (Π.Δ. 323/89), (ΦΕΚ Α’ 146). 

2. Την αριθ. 381/91 απόφαση του Δημοτικού Συμβουλίου Φλώρι¬ 
νας του Νομού Φλωρίνης, για σύσταση Σχολικής Επιτροπής, Αποφασί¬ 
ζουμε: 

1. Συνιστούμε στον Δήμο Φλώρινας του Νομού Φλωρίνης ίδιο νομικό 
πρόσωπο με την επωνυμία «16η Σχολική Επιτροπή 2ου 6/θέσιου Πει¬ 
ραματικού Σχολείου Φλώρινας». 

Η συνιστώμενη με την απόφαση αυτή σχολική επιτροπή διοικείται 
από πενταμελές Διοικητικό Συμβούλιο, αποτελούμενο από: 

α) Έναν (1) Δημοτικό Σύμβουλο οριΓ ·ενο ;πό το Δημοτικό Συμ¬ 
βούλιο, ως Πρόεδρο της Σχολικής Επι- ;πής. 

β) Τον εκάστοτε Διευθυντή του 2ου 6/θέσιου Πειραματικού Σχολείου 
Φλωρίνης. 

γ) Έναν (1) εκπρόσωπο του Συλλόγου Γονέων και Κηδεμόνων του 
σχολείου. 

δ) Δύο (2) δημότες που ορίζονται από το Δημοτικό Συμβούλιο. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991 - 1994. Η θητεία των μελών του 
Διοικητικού Συμβουλίου ακολουθεί τη Δημοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και το γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμού τους. 

δ) Η εισήγηση προς τη Διεύθυνση Πρωτοβάθμιας εκπαίδευσης για 
τον εφοδιασμό σπό τον Οργανισμό Σχολικών Κτιρίων των σχολείων με 
έπιπλα και εξοπλιστικά είδη και από το Υπουργείο Εθνικής Παιδείας 
και Θρησκευμάτων με βιβλία, για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της Διοικητικής Λειτουργίας των σχολικών μονάδων. 

5. Πόροι του νομικού προσώπου είναι: 
α. Η ετήσια επιχορήγηση του Κράτους, 
β. Η ετήσια επιχορήγηση του Δήμου. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από τυχόν αντίτιμο παρεχομένων πραγμάτων ή υπηρε¬ 
σιών. 

ε. Πρόσοδοι από την περιουσία του. 

6. Περιουσία: Όλη η ακίνητη και κινητή περιουσία που ανήκει στον 
Ιο πειραματικό Σχολείο. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. : αι όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 24 Δεκεμβρίου 1991 
Ο Νομάρχης 

ΠΑΝ. ΠΑΠΑΔΟΠΟΪΛΟΣ 

-φ- 

Αριθ. ΕΣ Τ.Τ. 17182 (18) 

Υπαγωγή του προσωπικού της κοινότητας Μαρίνας Ν. Φλώρινας στις 

διατάξεις του Ν. 1188/81. 

Ο ΝΟΜΑΡΧΗΣ ΦΛΩΡΙΝΑΣ 

Με την ΕΣ 17182/18.12.1991 απόφαση του Νομάρχη Φλώρινας, 
που εκδόθηκε σύμφωνα με τις διατάξεις του άρθρου 3 του Ν. 188/81 
μετά την αριθμ. 8/2/10.12.91 σύμφωνη γνωμοδότηση του Υπηρεσια¬ 
κού Συμβουλίου του άρθρου 14 παρ. 9 Ν. 1586/86 υπάχθηκε στις δια- 
τάξε ς του Α' μέρους του Ν. 1188/81 το τακτικό προσωπικό της Κοι- 
|τας Μαρίνας ύστερα και από την 40/91 γνώμη του Κοινοτικού 
■Ι^μβουλίου. 

Φλώρινα, 18 Δεκεμβρίου 1991 
Ο Νομάρχης 

ΠΑΝ. ΠΑΠΑΔΟΠΟΥΛΟΣ 

- ♦ - 

Αριθ, 16638 (19) 

Τροποποίηση Σχολικής Επιτροπής Δημ. Σχολείου Μαλαμάτων Ν. Φω¬ 
κίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τις διατάξεις του άρθρου 5 του Ν. 1894/90. 

2. Τις διατάξεις του άρθρου 187 του ΔΚΚ (Π.Δ. 323/89). 

3. Την 51/91 απόφαση του Κοινοτικού Συμβουλίου Μαλαμάτων, 
αποφασίζουμε: 

Τροποποιούμε τη συστατική πράξη της Σχολικής Επιτροπής με 
όνομα Σχολική Επιτροπή Δημ. Σχολείου Μαλαμάτων που συστάθηκε 
με την 10517/89 απόφαση Νομάρχη Φωκίδας και δημοσιεύθηκε στο 
620/89 ΦΕΚ τεύχος Β' ως εξής: 

Α. Ως προς το όνομα από «Σχολική Επιτροπή Δημ. Σχολείου Μαλα¬ 
μάτων» σε «Σχολική Επιτροπή Δημ. Σχολείου και Νηπιαγωγείου Μα¬ 
λαμάτων». 

Β. Η παράγραφος 3 του αποφασιστικού μέρους της 10517/89 απο- 
φάσεώς μας αντικαθίσταται και γίνεται ως εξής: 

3. Το νομικό πρόσωπο διοικείται από επταμελές (7/μελές) Διοικη¬ 
τικό Συμβούλιο (Δ.Σ.) αποτελούμενο από: 

α) Έναν κοινοτικό Σύμβουλο, οριζόμενο από το Κοινοτικό Συμβούλιο 
στην αρχή κάθε κοινοτικής περιόδου, ως Πρόεδρο. 

β) Τους εκάστοτε Διευθυντές του Δημ. Σχολείου και του Νηπιαγω¬ 
γείου. 

γ) Από έναν εκπρόσωπο των συλλόγων γονέων και κηδεμόνων των 
μαθητών του Δημ. Σχολείου και του Νηπιαγωγείου αντίστοιχα. 

δ) Δύο Δημότες οριζομένους από το Κοινοτικό Συμβούλιο στην αρχή 
κάθε κοινοτικής περιόδου. 

Γ, Κατά τα λοιπά ισχύει η 10517/89 απόφασή μας. 


Η παρούσα να δημοσιευθεί στην Εφημερίδα της Κυβερνήσεως. 

Άμφισσα, 24 Δεκεμβρίου 1991 

Ο Νομάρχης κ.α.α. 

Ο Διευθυντής 
ΒΑΣ. ΝΙΚΟΛΕΤΟΣ 

-φ- 

Αριθ. 16999 (20) 

Ανασυγκρότηση Διοικητικής Επιτροπής Στρατιωτικών Επιτάξεων Ν. 

Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 32 του Νόμου 4442/1929. 

2. Τις διατάξεις του Π.Δ/τος 115/1984. 

3. Το Φ.851.1/3/67134/9.9.1991 έγγραφο του Γ' Σώματος 
Στρατού. 

4. Το 422/19.11.1991 έγγραφο του Πρωτοδικείου Χαλκιδικής, 
αποφασίζουμε: 

Ανασυγκροτούμε τη Διοικητική Επιτροπή Στρατιωτικών Επιτάξεων 
του Νομού μας με τα κάτωθι μέλη: 

1. Τη Μαρία Βασματζή Πρωτόδικη Χαλκιδικής ως Πρόεδρο με ανα¬ 
πληρωτή την Αναστασία Τουπαδάκη Πρωτόδικη Χαλκιδικής. 

2. Την Παπαδοπούλου Αναστασία Πρωτόδικη Χαλκιδικής ως μέλος 
με αναπληρωτή την Πούρα Βασιλική Πρωτόδικη Χαλκιδικής. 

3. Τον Τχη Χατζημλάδη Χρήστο της ΔΥΠ 3ης ΤΑΞΥΠ με αναπλη¬ 
ρωτή τον Α/νχη Καραμαύρο Ιωάννη Δ/ντή ΔΟΙ/3ης ΤΑΞΥΠ. 

4. Τον Λ/γό (Σ) Σουσούρα Βασίλειο του Στρατολογικού Γραφείου 
Πολυγύρου με αναπληρωτή τον Λ/γό (Σ) Αγγελούδη Στυλιανό επίσης 
του Σ. Γραφείου Πολυγύρου. 

5. Τον Βασίλειο Κωτούδη Προϊστάμενο ΔΟΥ Πολυγύρου με αναπλη¬ 
ρωτή την Μαρία Βούλτσου υπάλληλο ΔΟΥ Πολυγύρου. 

Γ ραμματέα της Επιτροπής ορίζουμε τη Σταματία Κλαμούρη υπάλ¬ 
ληλο της Δ/νσης Εσωτερικών Νομού Χαλκιδικής με αναπληρώτρια την 
Αικατερίνη Λουκάκη υπάλληλο της Δ/νσης Εσωτερικών. 

Η θητεία των μελών της Επιτροπής είναι ετήσια. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Πολύγυρος, 14 Δεκεμβρίου 1991 

Η Νομάρχης 
ΕΛΙΣΑΒΕΤ ΜΠΟΥΚΑ 

-φ- 

Αριθ. 63930 (21) 

Αύξηση των πόρων του Ταμείου Χρηματοδοτήσεως Δικαστικών Κτι¬ 
ρίων, από αναπροσαρμογή των ενσήμων. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των εδαφίων α' έως και ζ της παραγράφου I στοι¬ 
χείο Α του άρθρου 10 του Ν.Δ. 1017/1971 «Περί συστάσεως Ταμείου 
Χρηματοδοτήσεως Δικαστικών Κτιρίων». 

2. Την παράγραφο 2 του άρθρου 31 τουΝ. 1473/1984 «Περί ανα¬ 
προσαρμογής εισφορών κ.λπ. υπέρ Δημοσίου ή οποιουδήποτε τρίτου, με 
κοινές αποφάσεις του Υπουργού Οικονομικών και του κατά περίπτωση 
αρμοδίου Υπουργού. 

3. Το γεγονός ότι η εκτέλεση του Προγράμματος του Υπουργείου Δι¬ 
καιοσύνης για τη στέγαση των δικαστικών υπηρεσιών και φυλακών του 
Κράτους (νέα έργα, απαλλοτριώσεις οικοπέδων, αγορές κτιρίων, έξοδα 
μεταφοράς δικαστικών υπηρεσιών, συντήρηση κτιρίων κ.λπ.) αφ’ ενός 
και αφ’ ετέρου η πρόσληψη προσωπικού (φυλάκων, συντηρητών, καθα¬ 
ριστριών κ.λπ.) για τα κτίρια όπου στεγάζονται δικαστικές υπηρεσίες 
του Κράτους, επιβαρύνουν το ΤΑΧΔΙΚ με σημαντικά ποσά και κατά συ¬ 
νέπεια για να μπορέσει ν’ ανταποκριθεί στο σκοπό του, είναι απολύτως 
αναγκαία η αύξηση των εσόδων του. 

4. Την ανάγκη τιμαριθμικής αναπροσαρμογής των ενσήμων του 
ΤΑΧΔΙΚ, τα οποία δεν έχουν αυξηθεί από το έτος 1987. 

5. Την απόφαση που έλαβε το Διοικητικό Συμβούλιο του Ταμείου 
Χρημαδοτήσεως Δικ. Κτιρίων κατά την 649/18.12.1991 συνεδρίασή 

του (θέμα 9ο) «Περί αυξήσεως των πόρων του ΤΑΧΔΙΚ από πώληση 
ενσήμων», αποφασίζουμε: 

Αναπροσαρμόζουμε τους πόρους του Ταμείου Χρηματοδοτήσεως Δι¬ 
χαστικών Κτιρίων που προβλέπονται από τα εδάφια α’ έως και ζ της 
παραγράφου I στοιχείο Α' του άρθρου 10 του Ν.Δ. 1017/1971 ως 
αικολούθως: 

α) Δραχμές 100 για κάθε παράσταση δικηγόρου στο Πρωτοδικείο ή 
οποιαδήποτε πολιτική ή Δικαστική Αρχή ή Διοικητικό Δικαστήριο, για 
κάθε υπόθεση Πολιτική, ποινική ή δικαστική και σε κάθε αγωγή παρέμ¬ 
βαση και σε όλα τα εισαγωγικά της δίκης έγγραφα, τις προτάσεις ή ση¬ 
μειώματα ή δικόγραφα ενδίκων μέσων, αιτήσεις ή προσφυγές στα ίδια 
δικαστήρια και αρχές. 

β) Δραχμές 200 για τις ίδιες ενέργειες στο Εφετείο, Κακουργοδικείο, 
Διοικητικά δικαστήρια, όταν δικάζουν κατ’ έφεσιν ή οποιασδήποτε δικα¬ 
στικής παρ’ εφέτες αρχής. 

γ) Δραχμές 400 για τις ίδιες πράξεις στο Συμβούλιο της Επικράτειας 
ή τον Άρειο Πάγο ή το Ελεγκτικό Συνέδριο. 

δ) Δραχμές 100 για τις αυτές πράξεις στο Ειρηνοδικείο και Πταισμα¬ 
τοδικείο ή παρ’ αυτά δικαστικής αρχής. 

ε) Δραχμές 100 σε κάθε μήνυση ή αίτηση που υποβάλλεται στον Ει¬ 
σαγγελέα ή τον Δημόσιο Κατήγορο και σε κάθε ανακριτικό υπάλληλο 
και σε κάθε αίτηση ή υπόμνημα κάθε τύπου, που υποβάλλεται σε οποια¬ 
δήποτε Υπηρεσία αρμοδιότητας Υπουργείου Δικαιοσύνης, Δικηγορι¬ 
κούς ή Συμβολαιογραφικούς Συλλόγους ή Συλλόγους Δικαστικών Κλη¬ 
τήρων. 

στ) Δραχμές 100 για τη σύνταξη συμβολαιογραφικής πράξης για την 
οποία καταβάλλονται πάγια τέλη, δρχ. 1000 σε κάθε φύσεως συμβο¬ 


λαιογραφικές πράξεις, για τις οποίες καταβάλλονται αναλογικά τέλη 
και δραχμές 50 για την έκδοση κάθε αντιγράφου ή αποσπάσματος αυ¬ 
τών. 

ζ) Δραχμές 50 για κάθε αντίγραφο ή πιστοποιητικό που εκδίδεται 
από οποιαδήποτε δικαστική αρχή, νομικό πρόσωπο αρμοδιότητας 
Υπουργείου Δικαιοσύνης, Δικηγορικούς και Συμβολαιογραφικούς Συλ¬ 
λόγους και Συλλόγους Δικαστικών Κλητήρων. 

Η παρούσα θα ισχύσει από την 31η Ιανουάριου 1992. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 3 Ιανουάριου 1992 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΙΩΑΝ. ΠΑΛΑΙΟΚΡΑΣΣΑΣ ΜΙΧ. ΠΑΠΑΚΩΝΣΤΑΝΤΙΝΟΥ 
-♦- 

ΔΙΟΡΟΩΣΕΙΣ ΣΦΑΛΜΑΤΩΝ 

( 22 ) 

Στην απόφαση 14506/3.10.1991 του Νομάρχη Λέσβου «Τροπο¬ 
ποίηση και προσαρμογή του Ο.Ε.Υ. του Δήμου Πλωμαρίου Ν. Λέσβου 
στις διατάξεις του Ν. 1586/86» που δημοσιεύθηκε στο 882/ 
30.10.1991 ΦΕΚ (τεύχος Β') διορθώνεται το εσφαλμένο «Νομάρχης 
Καρδίτσας» στο σωστό «Νομάρχης Λέσβου». 

(Από τη Νομαρχία Λέσβου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


